**Festival Maribor v Berlinu**

Kultura v vseh svojih oblikah je tista gonilna sila, ki bo v Maribor predvsem v tem in naslednjem letu privabila radovedneže iz celotne Evrope. Z obiskom mednarodne turistične borze ITB Berlin marca letos je Slovenska turistična organizacija (STO) želela to radovednost še spodbuditi, in to uspešno. Pomemben člen slovenske kulturno-turistične predstavitve v Berlinu je predstavljala tudi ponudba Festivala Maribor. V okviru festivala smo navezali številne nove poslovne stike s turističnimi agencijami, ki se specializirano ukvarjajo s kulturnim turizmom in tako lahko že v letošnjem letu upravičeno pričakujemo povečan obisk tujih gostov iz različnih evropskih držav.